**Instrucţiuni privind modul de desfăşurare a licitaţiei**

**şi modul de depunere a contestaţiilor**

Licitaţia va fi publică cu oferte în plic închis. La licitație pot participa numai reprezentanții legali ai persoanelor juridice sau persoanele fizice care au depus ofertele. Nu pot participa la licitație persoanele juridice aflate în faliment, lichidare, insolvență, care au datorii la bugetul local sau care nu au achitat taxa de folosire a locului public pentru amplasarea panourilor până la dezafectarea acestora sau până la data licitației.

Pentru ca procedura de licitație să se deruleze este necesară existența a minim 2 oferte. În cazul în care nu există oferte sau a fost depusă numai o ofertă, aceasta nu va fi deschisă și procedura va fi reluată în maxim 14 zile lucrătoare. În cazul în care, în continuare, există o singură ofertă, dacă aceasta este conformă, se va declara adjudecatară persoana juridică sau fizică care a depus-o.

În cazul în care există două sau mai multe oferte, comisia va verifica pentru fiecare în parte dacă există toate documentele solicitate. Ofertele care nu conțin toate documentele vor fi descalificate. Nu este admisă completarea documentațiilor după data și ora limită pentru depunerea de oferte sau pe parcursul ședinței de licitație. Oferta care are prețul cel mai mare va fi declarată adjudecatară.

Ofertele se depun la Registratura Primăriei Municipiului Botoşani, sediul din Piaţa Revoluţiei nr.1

Preţul de pornire la licitaţie este de 4,00 lei/mp/zi.

Contravaloarea documentaţiei de înscriere la licitaţie este de 50 lei, iar garanția de participare la licitație este de 732 lei, reprezentând contravoaloarea a două chirii.

Durata închirierii este de 5 ani, cu posibilitate de prelungire.

Documentaţia pentru licitaţie poate fi consultată si achiziţionată de la Primăria Municipiului Botoşani, Serviciul Patrimoniu (sediu Casa Cărţii), Calea Naţionala nr. 101, începând cu data publicării anunţului, între orele 8,30-16.

Ofertanţii vor depune un plic închis pe care se va menţiona data licitaţiei şi amplasamentul și care va conţine următoarele documente:

- fişa de înscriere la licitaţie , semnată de ofertant, fără ştersături sau modificări;

- plic interior care va conține oferta propriu-zisă, pe care se înscriu numele sau denumirea ofertantului ;

- chitanţa care dovedeşte achitarea taxei de participare la licitaţie;

- chitanţa care dovedeşte achitarea garanţiei de participare; - Certificat de atestare fiscală, de dată recentă, privind plata obligaţiilor către bugetul de stat, bugetul local;

- pentru persoane juridice: Certificat constatator de la Registrul Comertului cu datele firmei si reprezentantii acesteia, din care sa rezulte că firma este în functiune si nu se afla în procedură de insolventa; datele de identificare ale reprezentantului firmei care participa la licitatie (B.I/C.I in original si copie);

- pentru persoane fizice: copie după actul de identitate .

*Garanţia de participare la licitație se restituie ofertanților declarați respinși, în maxim 5 zile lucrătoare de la înregistrarea solicitărilor scrise.* În cazul în care ofertantul adjudecat, se retrage sau renunţă la ofertă pierde garanţia de participare la licitaţie. Perioada de depunere a contestațiilor este de 48 ore de la ședința de licitație. Contestațiile se depun la registratura Primăriei municipiului Botoșani. Pentru modul de derulare a ședinței de licitație pot depune contestație numai persoanele juridice ale căror reprezentanți au fost prezenți în sală. Contestațiile se soluționează în termen de 2 zile lucrătoare de la expirarea termenului de depunere.

***Primar, Secretar,***